Η ανάρτηση αποτελεί την πεμπτουσία του αυτοκινήτου, καθώς πέρα από το ότι του επιτρέπει να διατηρεί την επαφή του με την άσφαλτο, απορροφά σαν «σφουγγάρι» οποιαδήποτε ανωμαλία του δρόμου, προσφέροντας την απαιτούμενη άνεση και ασφάλεια για τους επιβάτες. Τα αμορτισέρ (μαζί με τα ελατήρια) αποτελούν βασικά «συστατικά» της ανάρτησης, φροντίζοντας για την απόσβεση των ταλαντώσεων του αμαξώματος, καθώς και για την καλύτερη δυνατή πέδηση. Η ανάρτηση και κατ’ επέκταση τα αμορτισέρ δουλεύουν «υπερωρίες» για να μπορούν να προσφέρουν άνεση και ασφάλεια στους επιβάτες ενός αυτοκινήτου, ειδικά στους «δύσκολους» ελληνικούς δρόμους.